|  |  |
| --- | --- |
|  |  |

|  |  |
| --- | --- |
| 1. Hvad er ydelsens lov­grund­lag? | Lov om Social Service (SEL) § 97 |
| 1. Hvilket behov dækker ydel­sen? | Ledsagelse til borgere mellem 18 og 67 år, der ikke kan færdes alene på grund af betydelig og varigt nedsat fysisk eller psykisk funktionsevne. |
| 1. Hvad er formålet med ydel­sen? | * Individuel ledsagelse til konkrete social-/fritidsaktiviteter ud af hjemmet til borgere med betydelig og varigt nedsat funktionsevne. * At borgeren får mulighed for at deltage i selvvalgte social-/fritidsaktiviteter uden altid at skulle være afhængig af hjælp fra familie eller venner. * Ydelsen foregår ud af borgerens hjem. |
| 1. Hvilke aktiviteter indgår i ydel­sen? | Ledsagelsen kan blandt andet omfatte:   * Hjælp med kørestol ved besværlige passager. * Bilkørsel. * Ledsagelse til sociale aktiviteter fx gåture, biografbesøg og indkøb. |
| 1. Hvilke aktiviteter indgår ikke i ydelsen? | * Personlig og praktisk bistand (§ 83 SEL). * Socialpædagogisk bistand, herunder vejledning, rådgivning eller mere omsorgsbetonede og intensive støtteforanstaltninger (§85 SEL). * Besøgsven. * Ikke selvvalgte aktiviteter (fx lægebesøg, sygeplejeklinik og lægeordineret fysioterapi). |
| 1. Hvem kan modtage ydel­sen? | * Der ydes ledsagelse til borgere mellem 18 og 67 år. * Borgere der er visiteret til ledsagelse inden de fylder 67 år, bevarer denne ret, efter at de fylder 67 år. * Borgere der ikke kan færdes alene på grund af betydelig og varigt nedsat fysisk eller psykisk funktionsevne, eksempelvis kørestolsbrugere og andre med svære bevægelseshandicap, blinde og stærkt svagsynede, personer med udviklingshæmning m.fl. * Borgere, der selv kan give udtryk for ønske om ledsagelse til konkrete formål. * Øvrige muligheder og tilbud efter den sociale lovgivning skal være undersøgt og udtømt, f.eks. ydes der ikke Ledsagerordning til borgere, der modtager støtte efter SEL § 96 Borgerstyret Personlig Assistance BPA og § 98 (kontaktperson til døvblinde). * Ordningen omfatter ikke personer med nedsat funktionsevne som følge af sindslidelse eller af sociale årsager. |
| 1. Ydelsens omfang? | * Borgeren kan modtage op til 15 timers ledsagelse om måneden. * Ud fra borgerens behov aftales det mellem borger og ledsager, hvornår ydelsen leveres. * Ledsagerordningen omfatter ledsagelse, der ligger ud over den ledsagelse, som en ægtefælle, eller andet familiemedlem eller ven normalt vil yde som en del af ægteskabet, familierelationen eller venskabsforholdet. * Borgeren kan efter aftale med Vordingborg Kommune opspare timer inden for en periode af seks måneder. Opsparede timer, der ikke er brugt, bortfalder efter seks måneder. |
| 1. Er der valgmulighed med hen­syn til leverandør? | * Du kan selv udpege en ledsager, som Vordingborg Kommune skal godkende. Ledsager kan ikke være en med nær tilknytning. * Vordingborg Kommune vil udpege en ledsager, hvis du ikke selv har udpeget en. * Vordingborg Kommune har fravalgt, at du kan få ledsagerydelserne udbetalt og selv ansætte din ledsager jf. SEL § 97 stk. 5. |
| 1. Krav til udføreren? | * Ledsageren bør have handicapkendskab, samt kendskab til etik og praktiske færdigheder i at udøve hjælpen. * At ledsageren er i stand til at møde borgeren med respekt og medmenneskelighed. * Det er et krav, at ledsagerne er bekendt med Vordingborg Kommunes kvalitetsstandard for ydelsen, og at ydelsen udføres i overensstemmelse med denne. * Ledsageren skal have en ren straffeattest.   Ledsageren skal være i besiddelse af gyldigt kørekort, hvis der sker bilkørsel i ledsagelsen, men borger kan ikke stille krav om, at ledsageren har kørekort, eller om hvorvidt ledsageren må bruge sin egen private bil. |
| 1. Hvad koster ydelsen for bor­geren? | * Vordingborg Kommune aflønner ledsager. * Borgeren afholder sine egne udgifter til befordring mv. * Borgeren afholder desuden ledsagerens befordringsudgifter under ledsagelsen, samt udgifter til biografbilletter, til spisning osv., hvis borgeren ønsker ledsagerens tilstedeværelse. * Vordingborg Kommune har fravalgt at dække udgifterne til ledsagerens befordring og andre aktiviteter med tilknytning til ledsagerordningen med et fast årligt beløb jf. SEL § 97 stk. 7. |
| 1. Hvad er kommunens kva­li­tetsmål? | Der tages stilling til alle anmodninger om hjælp.  Du finder den forventet sagsbehandlingsfrist på Vordingborg kommunes hjemmeside: [Vælg Kommunen og derefter Svarfrister](https://www.vordingborg.dk/kommunen/svarfrister/) |
| 1. Hvordan følges op på ydel­sen? | Revurderes løbende. |
| 1. Er der særlige forhold at ta­ge hensyn til? | Leveringstidspunktet for ydelsen kan være over hele døgnet, og  arbejdsstedet kan variere. |
| 1. Hvilke klagemuligheder er der? | Du har mulighed for at klage, hvis du ikke er enig i afgørelsen.    Hvis du klager skriftligt, kan du sende din klage til Vordingborg Kommune, gerne att. Center for Psykiatri og Handicap eller Center for Pleje og Omsorg, Valdemarsgade 43, 4760 Vordingborg.  Hvis du klager mundtligt, kan du kontakte Center for Psykiatri og Handicap eller Center for Pleje og Omsorg på telefon 55 36 29 10. Du bliver herefter kontaktet af en sagsbehandler, der noterer din klage.  Din klage skal være modtaget inden for almindelig kontortid senest 4 uger efter, at du har modtaget afgørelsen.  Når vi har modtaget din klage, vurderer Center for Psykiatri og Handicap afgørelsen igen.  Giver vi dig helt eller delvist medhold, får du besked inden for 4 uger. Fastholder vi afgørelsen, sender vi din klage og sagens akter til Ankestyrelsen inden for 4 uger. |